Ο **Ματίας Μπούχινγκερ** (*Matthias Buchinger*, 3 Ιουνίου 1674 - 10/16 Αυγούστου 1739, γνωστός στα αγγλικά και ως *Matthew Buckinger*) ήταν Γερμανός καλλιτέχνης, ταχυδακτυλουργός και εικονογράφος, ο οποίος γεννήθηκε χωρίς χέρια και πόδια.

Βιογραφία
---------

Γεννήθηκε στο Άνσμπαχ της Γερμανίας χωρίς χέρια και χωρίς το κάτω μέρος των ποδιών. Ως καλλιτέχνης και διασκεδαστής επέδειξε τα κατορθώματά του σε πολλές αυλές, και έγινε γνωστός ώς ο «Μικρός Άνθρωπος από τη Νυρεμβέργη». Ταξίδεψε στην Αγγλία προσπαθώντας να συναντηθεί με τον Βασιλιά Γεώργιο Α', ενώ έπειτα μετακινήθηκε στην Ιρλανδία όπου έδωσε δημόσιες παραστάσεις, το 1720 στο Δουβλίνο και το 1722 στο Μπέλφαστ. Ο Μπούχινγκερ παντρεύτηκε τέσσερεις φορές και είχε τουλάχιστον δεκατέσσερα παιδιά (από οκτώ διαφορετικές γυναίκες). Φημολογούνταν ότι είχε κάνει παιδιά με δεκαεπτά ερωμένες. Η φήμη του Μπούχινγκερ ήταν τόσο διαδεδομένη που την δεκαετία του 1780 ο όρος *Buckinger's boot* (*η μπότα του Μπάκιντζερ*) χρησσιμοποιούνταν στην Αγγλία ως εφημισμός για το αιδοίο (επειδή το μόνο «άκρο» που είχε ήταν το πέος του). Εκτός από την ταχυδακτυλουργία ο Μπούχινγκερ είχε καλή φήμη και ως χαράκτης και καλλιτέχνης. Πέθανε στο Κορκ της Ιρλανδίας.

Παρά το ότι είχε μικρά σαν πτερύγια άκρα, οι χαράξεις του ήταν υπερβολικά λεπτομερείς. Ένα τέτοιο έργο του, μία αυτοπροσωπογραφία, ήταν τόσο λεπτομερές ώστε μία πλησιέστερη εξέταση στις μπούκλες των μαλλιών του αποκάλυψε ότι στην πραγματικότητα αποτελούνταν από 7 βιβλικούς ψαλμούς και την Κυριακή Προσευχή, γραμμένα με μικροσκοπικά γράμματα.

Παρά την αναπηρία του, ο Μπούχινγκερ ήταν ικανός ταχυδακτυλουργός, κάνοντας μπάλες να εξαφανιστούν κάτω από κούπες και πουλιά να εμφανιστούν από το πουθενά. Λέγεται επίσης ότι ήταν ανίκητος στα χαρτιά, ενώ κατέπλησε τους θεατές με τις ικανότητές του στη σκοποβολή. Του άρεσε να κατασκευάζει πλοία σε μπουκάλια. Ενώ εν γένει ήταν πολύ επιδέξιος.

Οι μουσικές του ικανότητες περιελάμβαναν την ικανότητα να παίζει διάφορα μουσικά όργανα όπως όμποε, τρομπέτα και φλάουτο, κάποια από τα οποία εφηύρε ο ίδιος.

Παραπομπές
----------

1. 1 2 3 4  Ricky Jay: (Αγγλικά) *d:Q23063475*. Λος Άντζελες. 2016. ISBN-13 978-1-938221-12-5.
2. ↑  «Artists of the World Online» (Γερμανικά, Αγγλικά) K. G. Saur Verlag, Walter de Gruyter. Βερολίνο. 2009. 20008652.
3. ↑  Ricky Jay: *Matthias Buchinger. "The Greatest German Living"*. siglio, Los Angeles 2016, ISBN 978-1-938221-12-5.
4. ↑  «Matthew Buchinger». *Dublin Penny Journal* στην Εθνική Βιβλιοθήκη της Ιρλανδίας. 27 Απριλίου 1833.. Ανακτήθηκε στις 2009-06-03. *«Matthew Buchinger was born in Germany, without hands or feet, on the 3rd of June, 1674. He came over to England, from Hanover, in the retinue of George the first, with whom he expected to have ingratiated himself, by presenting to his Majesty a musical instrument of his own invention, resembling, we believe, a flute, and on which he played with considerable skill. ...»*
5. ↑  J. T. Penaud. «Human Marvels:Matthew Buchinger – The Little Man of Nuremberg». Ανακτήθηκε στις 18 Μαρτίου 2011.
6. 1 2  Jackson, Holbrook (2001). *The Anatomy of Bibliomania*. University of Illinois Press. ISBN 0-252-07043-7. Matthew Buchinger, who possessed neither hands nor legs, yet he married four times, ... the lines being composed of seven Psalms and the Lord's Prayer. ...
7. 1 2  Jay, Ricky (1 Ιουνίου 2009). «Desperately Seeking Susan». *New York Times*.. Ανακτήθηκε στις 2009-06-03. *«Buchinger demonstrated his skill on more than a half-dozen musical instruments (some of his own invention), danced a hornpipe and performed conjuring tricks with cups and balls, cards and dice. In front of the lord provost he fashioned a pen and with it produced a fine calligraphic document of the coat of arms of the city. The year was 1726. Buchinger was 52 years old, 29 inches tall — and, he had neither legs nor arms. ...»*
8. ↑  Grose, Francis (1785). *The Vulgar Tongue*.
9. ↑  Kraven, Vlad. «Time Travel Part 1: Matthew Buchinger». *Magician*. Αρχειοθετήθηκε από το πρωτότυπο στις 1 Σεπτεμβρίου 2011. Ανακτήθηκε στις 26 Απριλίου 2011.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 40139681
* ISNI: 0000 0000 1389 3080
* GND: 116820357
* SUDOC: 230510000

 |

 |